PRIMĂRIA MUNICIPIULUI SATU MARE

SERVICIUL INVESTIȚII, GOSPODĂRIRE – ÎNTREȚINERE

DIRECŢIA ECONOMICĂ

NR. 64 113/15.11.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Investiții, Gospodărire-Întreținere, și Directorul Executiv al Direcției economice formulează următorul:

**RAPORT DE SPECIALITATE**

la proiectul de hotărâre pentru aprobarea indicatorilor tehnico-economici și a devizului general pentru obiectivul de investiții ” **Modernizare rețea de apă de inaltă presiune în cartierul Micro 16**”din municipiul Satu Mare, aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului de investiție: **” Modernizare retea de apa de inalta presiune in cartierul Micro 16”**din municipiul Satu Mare.

Având în vedere ghidul de finanțare a obiectivelor de investiții finanțate prin programul național ”Anghel Saligny” precum și Memorandumul intern cu nr. 89659/01.08.2022 publicat de către Ministerul Dezvoltării, Lucrărilor Publice și Administrației, este necesară aprobarea indicatorilor tehnico-economici și a Devizului General precum și transpunerea Devizului General prevăzut în cadrul Hotărârii de Guvern 907/2016 în formatul aprobat pentru programul național ”Anghel Saligny”.

Pentru a asigura alimentarea cu apă potabilă de calitate, pentru a crește siguranța în livrarea apei potabile și pentru a asigura presiunea și debitele de apă necesare în cartierul Micro 16,proiectantul SC Madiso Instal SRL propune trei scenarii.

Scenariul 1 -fără investiție -nu respectă nici unul dintre criteriile impuse, respectiv calitate,

 siguranță în exploatare și presiune

Scenariul 2 -înlocuirea rețelelor de alimentare cu apă sub presiune din OL ,Dn 100 mm în

 lungime totală de 1 880 m cu tevi de polietilenă tip PEID,PN10,De 110mm.

 Scenariul respectă cele trei criterii impuse dar prin faptul ca sunt amplasate

 sub căile de rulare, parcări, trotuare etc,un mare impediment îl constituie costurile

 mari legate de desfacerea asfaltului,problemele legate de rețelele de energie

 electrică, gaze, canalizare din zonă.

Scenariul 3 -Modernizarea rețelelor de alimentare cu apă de înaltă presiune prin tehnologia

 NO – DIG sau tub în tub.Scenariul respectă criteriile impuse și are în plus

 avantajele prețului mai scăzut și perioada mai scurtă de realizare.Tehnologia

 NO-DIG este astăzi una din cele mai performante metode de recondiționare pentru conducte de apă potabilă. Din aceste motive , scenariul 3 este soluția propusa de proiectant.

Conform Anexei 1.1 apă și Anexei 2 care fac parte integrantă a prezentei hotărâri,

INDICATORI TEHNICO-ECONOMICI PROPUȘI ÎN PROIECT

 Sunt

Valoarea totală a investiției 1 106 710,00 lei (fără TVA)

din care construcții-montaj 674 500,00 lei (fără TVA)

Sunt respectate prevederile art. 1, alin (5), coroborate cu prevederile art. 4 alin (10) din Ordonanța de Urgență 95/2021, privind obiectivele de investiții care pot fi finanțate prin programul Anghel Saligny.

Se vor respecta prevederile Art. 3 din Ordonanța de Urgență 95/2021 conform căruia ”Obiectivele de investiţii care se realizează în cadrul programului trebuie să fie amplasate pe terenuri şi/sau construcţii, după caz, aflate în proprietatea publică sau privată a unităţilor administrativ-teritoriale sau în administrarea autorităţilor administraţiei publice locale, cu respectarea prevederilor legale în vigoare.”

În baza prevederilor art.129, aliniat (2), lit. b) din O.U.G. 57/2019 privind Codul administrativ, cu modificările și completările ulterioare.

În temeiul prevederilor art. 139, alin. (3), lit. g) și prevederile art. 196, alin (1), lit. a) din O.U.G nr. 57/2019 privind Codul administrativ, cu modificările și completările ulterioare,

Față de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

**Director Executiv Șef Serviciu Investiții,**  **Gospodărire-Întreținere**  Ec.Ursu Lucica ing. Szűcs Zsigmond

ing. Suhani Mihai – 2 ex